
Către,
Comisia pentru buget, finanțe, piața de capital și activitate bancară a Senatului
Comisia pentru buget, finanțe și bănci a Camerei Deputaților


A V I Z   C O M U N 
asupra proiectului Legii bugetului de stat pe anul 2024


În conformitate cu prevederile art.21 din Regulamentul activităților comune ale Senatului și Camerei Deputaților, republicat, Comisia pentru agricultură, industrie alimentară și dezvoltare rurală, Comisia pentru ape, păduri, pescuit și fond cinegetic ale Senatului și Comisia pentru agricultură, silvicultură, industrie alimentară și servicii specifice a Camerei Deputaților au fost sesizate spre dezbatere și avizare cu proiectul Legii bugetului de stat pe anul 2024, transmis cu adresa       nr.L714 /2023, respectiv adresa nr.PL.x 801  din 15 decembrie 2023. 
Proiectul de buget al Ministerului Agriculturii și Dezvoltării Rurale (Anexa 3/22), împreună cu amendamentele depuse au fost dezbătute în ședința comună care a avut loc în ziua de  18.12.2023.
La dezbateri a participat domnul Florin-Ionuț Barbu, Ministrul Agriculturii și Dezvoltării Rurale.
În urma dezbaterilor generale, pe articole și a amendamentelor depuse, membrii Comisiilor au hotărât, cu majoritate de voturi (voturi pentru 34, voturi contra 7, abțineri  -)   să  avizeze favorabil  proiectul de lege.
Amendamentul admis și amendamentele respinse sunt cuprinse în Anexa nr.1, respectiv nr.2 la aviz.



 
             PREŞEDINTE,		      PREŞEDINTE,	                            PREŞEDINTE,

          George SCARLAT                    Liviu-Lucian MAZILU                 Adrian-Ionuț CHESNOIU

Anexa nr. 1

AMENDAMENTE ADMISE
asupra proiectului Legii bugetului Ministerului Agriculturii și Dezvoltării Rurale pe anul 2024 – Anexa nr.3/22


	Nr. crt.
	Articolul din lege/anexa/capitol/subcapitol/paragraf/
grupa/titlul/articol/alineat
	Text amendament propus
(autor, apartenență politică)
	Motivația amendamentului/
sursa de finanțare
	Motivația respingerii


	1. 
	Anexa 3/22/13- „Sume alocate pentru activități finanțate integral din venituri proprii” la proiectul de buget pe anul 2024 al Ministerului Agriculturii și Dezvoltării Rurale.
	Suplimentarea cu suma de  268.000 mii lei a veniturilor proprii în cadrul capitolului 33.10 „Venituri din prestări servicii și alte activități”, art.33.10.50 „Alte venituri din prestări servicii și alte activități„ și a creditelor de angajament si a creditelor bugetare prevăzute în cadrul capitolului 83.10 „Agricultura, Silvicultură, Piscicultură și Vânătoare”, Titlul 59 „Alte Cheltuieli”, Art.59,27 „Despăgubiri acordate producătorilor agricoli în caz de calamități naturale în agricultură” din   Anexa 3/22/13- „Sume alocate pentru activități finanțate integral din venituri proprii” la proiectul de  buget al Ministerului Agriculturii și Dezvoltării Rurale pe anul 2024. 
 Corespunzător se modifică și celelalte anexe la proiectul bugetului Ministerului Agriculturii și Dezvoltării Rurale pe anul 2024.

Autor: Florin-Ionuţ Barbu, deputat PSD


 
	Începând cu cererile unice de plată depuse de către producătorii agricoli la APIA pentru anul agricol 2023, în cadrul cărora plata sprijinului financiar aferent intervențiilor finanțate din FEGA se efectuează în perioada 16.10.2023-30.06.2024, în baza REG. CE 2115/2020, prin Planul National Strategic 2023-2027, în cadrul intervenției DR 32 ”Instrumentul de gestionare a riscurilor”, a fost reglementată reținere unui procent de 3% din valoarea anuală a plăților efectuate din FEGA pentru fiecare beneficiar. Sumele astfel reținute vor fi utilizate pentru acordarea de despăgubiri către fermierii afectați de pierderi ale producției în perioada de implementare a PS 2023-2027. Gestionarea sumelor astfel constituite a fost reglementată prin art.11 din OUG 85/2023 a se efectua prin înființarea pe lângă APIA a unei activități finanțate integral din venituri proprii.  
	




                                                                                                                                                                                                               


























 Anexa nr. 2


AMENDAMENTE RESPINSE
asupra proiectului Legii bugetului Ministerului Agriculturii  și Dezvoltării Rurale pe anul 2024 – Anexa 3/22


	Nr.
crt.
	Articolul din 
lege/anexă/capitol/subcapitol/paragraf/
grupa/titlul/articol/alineat
	Text amendament propus
(autor, apartenență politică)
 
	Motivația amendamentului/
sursa de finanțare
	Motivația respingerii 

	0
	1
	2
	3
	4

	1. 
	

Anexa 3/22/02, 5001A, 72
Transferuri de la bugetul de stat către bugetele locale pentru finanțarea liceelor tehnologice cu profil preponderent agricol


MINISTERUL AGRICULTURII ȘI DEZVOLTĂRII RURALE
	Se suplimentează bugetul pentru finanțarea liceelor tehnologice cu profil preponderent agricol pe anul 2024 cu suma de 10.000 mii lei.


Autor:  Alin-Costel Prunean, deputat neafiliat
	În ultimii ani constatăm o creștere a afacerilor/fermelor agricole, o profesionalizare și tehnologizare a lor. Acest fapt impune ca pe piața muncii să existe o forță de muncă bine pregătită și care să poată face față evoluțiilor în domeniu. Cu toate acestea putem constata un declin vizibil, de la an la an, a ceea ce învățământul liceal/profesional agricol. 

De asemenea, necesitatea pregătirii șoferilor auto profesioniști va creste numărul de elevi care vor urma cursurile acestor licee.

Sursa de finanțare: Ministerul Finanțelor - Acțiuni Generale Capitolul 5001, grupa/titlul 50, art 01 Fonduri de rezervă bugetară la dispoziția Guvernului

	

	2. 
	Legea bugetului de stat pe anul 2024, Ministerul  Agriculturii și Dezvoltării Rurale, Anexa 3/22/02 capitolul 5001 , Grupa 51, alineat 72 Transferuri de la bugetul de stat către bugetele locale pentru finanțarea liceelor tehnologice cu profil preponderent agricol

	Se suplimentează bugetul pentru finanțarea liceelor tehnologice  cu suma de 20.000 mii lei.


Autori: 
Cristian-Paul Ichim, deputat neafiliat; 
Andrei-Răzvan Lupu, deputat neafiliat, 
Oana-Alexandra Cambera, deputat neafiliat, 
Daniel-Liviu Toda, deputat neafiliat 
	În ultimii ani s-a constat o nevoie maximă de conducători auto profesioniști. Prin alocarea de fonduri va crește numărul de elevi care vor urma cursurile acestor licee și astfel se va asigura un număr mai mare de conducători auto necesari sectorului de transporturi care este unul dintre cele mai importante sectoare care contribuie la bugetul de stat.
Propun suplimentarea bugetului  Ministerului  Agriculturii și Dezvoltării Rurale, Anexa 3/22/02 capitolul 5001 , Grupa 51, alineat 72 Transferuri de la bugetul de stat către bugetele locale pentru finanțarea liceelor tehnologice cu profil preponderent agricol cu suma de 50.000 mii lei.
Sursa de finanțare: Se diminuează de la Ministerul finanțelor-Acțiuni generale, Anexa 3/65/02, Capitolul 5001, Grupa 50 Titlul V Fonduri de rezervă cu suma de 20.000 mii lei.

	

	3. 
	Legea bugetului de stat pe anul 2024, Ministerul Agriculturii și Dezvoltării Rurale, Anexa nr. 3/22/29 Capitolul 8300/ grupa 51/ titlul VI transferuri între unități  ale administrației publice cod obiectiv 3 C - Alte cheltuieli de investiții c. Cheltuieli pentru elaborarea studiilor de prefezabilitate, fezabilitate și alte studii

	Se propune alocarea sumei de 1.000 mii lei pentru finanțarea realizării studiului de fezabilitate în vederea extinderii Sistemului Național de Irigații în județul Bacău și a execuției unei rețele de distribuție pentru irigarea culturilor în zonele afectate de secetă.

Autori: 
Cristian-Paul Ichim, deputat neafiliat; 
Andrei-Răzvan Lupu, deputat neafiliat, 
Oana-Alexandra Cambera, deputat neafiliat, 
Daniel-Liviu Toda, deputat neafiliat 

	Având în vedere că în zona Moldovei s-a instalat seceta patologică din cauza lipsa de apă este necesară extinderea Sistemului Național de Irigații în județul Bacău.
Sursa de finanțare: : Se diminuează bugetul Ministerului Dezvoltării, Lucrărilor Publice și Administrației, anexa nr. 3/15/02, la capitolul 5001, titlul 51, Programul național de investiții "Anghel Saligny" cu suma de 1.000 mii lei.
	

	4. 
	Anexa nr. 3/22/02, Ministerul Agriculturii și Dezvoltării Rurale, Capitolul 5001 Cheltuieli - Buget de Stat, Titlul 56 - Proiecte cu finanțare din fonduri externe nerambursabile (FEN) postaderare, Articolul 54 - Transferuri din bugetul de stat către AFIR pentru susținerea proiectelor din PS 2023-2027
 
 
	Se suplimentează cu suma de 386,32 mii lei aferentă proiectului „Modernizare infrastructură rutieră agricolă, Comuna Călărași”, față de suma de 1.525.948 mii lei, care este prevăzută în forma proiectului de lege.
 
Concluzie: suma care va figura în anexă: 1.526.334,32 mii lei  

Autori: 
Deputat Oana Murariu - USR
– Grupurile parlamentare ale USR
	Asigurarea infrastructurii rutiere în comune reprezintă premisa dezvoltării localităților pentru atragerea potențialilor investitori și a repopulării zonelor rurale.
Sursa de finanțare:
Se diminuează Fondurile puse la dispoziția Administrației Prezidențiale pentru deplasările externe ale Președintelui României
Anexa nr. 3/01/01 - Administrația Prezidențială, Capitolul 5000 - Total General, II. Credite bugetare cu suma de 386,32 mii lei
	

	5. 
	Anexa nr. 3/2202, Ministerul Agriculturii și Dezvoltării Rurale, Capitolul 5001 Cheltuieli - Buget de Stat, Titlul 56 - Proiecte cu finanțare din fonduri externe nerambursabile (FEN) postaderare, Articolul 54 - Transferuri din bugetul de stat către AFIR pentru susținerea proiectelor din PS 2023-2027
 
 
	Se suplimentează cu suma de 214 mii lei aferentă proiectului „Realizare sistem de supraveghere video în comuna Călățele”, față de suma de 1.525.948 mii lei, care este prevăzută în forma proiectului de lege. 
Concluzie: suma care va figura în anexă: 1.526.162 mii lei
Autori: 
Deputat Oana Murariu - USR
– Grupurile parlamentare ale USR  
	Sistemul de supraveghere video este esențial pentru crearea unui climat de siguranță în comună.
Sursa de finanțare:
Se diminuează Fondurile puse la dispoziția Administrației Prezidențiale pentru deplasările externe ale Președintelui României
Anexa nr. 3/01/01 - Administrația Prezidențială, Capitolul 5000 - Total General, II. Credite bugetare cu suma de 214 mii lei
	

	6. 
	Anexa nr. 3/2202, Ministerul Agriculturii și Dezvoltării Rurale, Capitolul 5001 Cheltuieli - Buget de Stat, Titlul 56 - Proiecte cu finanțare din fonduri externe nerambursabile (FEN) postaderare, Articolul 54 - Transferuri din bugetul de stat către AFIR pentru susținerea proiectelro din PS 2023-2027
 
 
	Se suplimentează cu suma de 225 mii lei aferentă proiectului „Înființare rețea de canalizare în localitatea Moldovenești și Plaiești, Comuna Moldovenești”, față de suma de 1.525.948 mii lei, care este prevăzută în forma proiectului de lege. 
Concluzie: suma care va figura în anexă: 1.526.173 mii lei
Autori: 
Deputat Oana Murariu - USR
– Grupurile parlamentare ale USR 
	Accesul la o sursă de apă potabilă și canalizare reprezintă un pas esențial pentru repopularea zonelor rurale, dar și pentru menținerea populației actuale în vederea dezvoltării comunităților rurale.
Sursa de finanțare:
Se diminuează Fondurile puse la dispoziția Administrației Prezidențiale pentru deplasările externe ale Președintelui României Anexa nr. 3/01/01 - Administrația Prezidențială, Capitolul 5000 - Total General, II. Credite bugetare cu suma de  225 mii lei
	

	7. 
	Anexa nr. 3/2202, Ministerul Agriculturii și Dezvoltării Rurale, Capitolul 5001 Cheltuieli - Buget de Stat, Titlul 56 - Proiecte cu finanțare din fonduri externe nerambursabile (FEN) postaderare, Articolul 54 - Transferuri din bugetul de stat către AFIR pentru susținerea proiectelro din PS 2023-2027
 
 
	Se suplimentează cu suma de 612,2 mii lei aferentă proiectului „Modernizare iluminat public stradal - satele Ceanu Mic, Micești și Comsești, Comuna Tureni”, față de suma de 1.525.948 mii lei, care este prevăzută în forma proiectului de lege. 
Concluzie: suma care va figura în anexă: 
             1.526.560,2 mii lei

Autori: 
Deputat Oana Murariu - USR
– Grupurile parlamentare ale USR
	Pornind de la situația din anul anterior, când prețurile la energia electrică au explodat, statul român trebuie să susțină comunitățile care depun proiecte pentru modernizarea sistemului de iluminat public deoarece, în final, acestea reduc semnificativ consumul de energie electrică, precum și costurile aferente acestei utilități.
Totodată, economiile realizate vor putea fi redirecționate către proiecte benefice comunității.
Sursa de finanțare:
Se diminuează Fondurile puse la dispoziția Administrației Prezidențiale pentru deplasările externe ale Președintelui României, Anexa nr. 3/01/01 - Administrația Prezidențială, Capitolul 5000 - Total General, II. Credite bugetare cu suma de 612,2 mii lei.
	

	8. 
	Anexa 1, cap 5001, grupa 50, TITLUL V FONDURI DE REZERVA
	Se propune alocarea sumei de 30.000 mii lei pentru proiectul: Implementarea și extinderea sistemelor de irigație din județul Suceava.

 
Autori:
Radu Tudor Ciornei - deputat USR Suceava
– Grupurile parlamentare ale USR 
	Propun alocarea de fonduri pentru implementarea și extinderea sistemelor de irigație în întregul județ Suceava. Această inițiativă este esențială pentru sprijinirea sectorului agricol local și creșterea rezilienței acestuia în fața schimbărilor climatice. Investițiile în sisteme de irigare moderne vor contribui la optimizarea utilizării resurselor de apă, îmbunătățind randamentul agriculturii și asigurând securitatea alimentară. Prin această măsură, nu numai că ne consolidăm sprijinul pentru agricultori, dar contribuim și la dezvoltarea durabilă a întregii comunități din județul Suceava.
Sursa de finanțare - Se diminuează Fondurile cu 30.000 mii lei din  Anexa 1, cap 5001, grupa 50, TITLUL V FONDURI DE REZERVA.
	

	9. 
	Anexa 1, cap 5001, grupa 50, TITLUL V FONDURI DE REZERVA
	Se propune alocarea sumei de 10.000 mii lei pentru extinderea și modernizarea sistemului de apă și canalizare din comuna Forăști.
 
Autori:
Radu Tudor Ciornei - deputat USR Suceava
– Grupurile parlamentare ale USR 
	Propun alocarea de fonduri în bugetul național pentru extinderea și modernizarea sistemului de apă și canalizare în Comuna Forăști. Această inițiativă este crucială pentru îmbunătățirea calității vieții locuitorilor, asigurând accesul la servicii de apă potabilă și canalizare în condiții optime. Prin investiția în infrastructura apei și canalizării, ne propunem să sprijinim sănătatea publică, să contribuim la dezvoltarea durabilă a comunității și să oferim un mediu mai curat și mai sănătos pentru toți rezidenții din Comuna Forăști. Alocarea de resurse pentru această modernizare reprezintă o investiție esențială în creșterea calității vieții și în promovarea bunăstării comunitare.
Sursa de finanțare - Anexa 1, cap 5001, grupa 50, TITLUL V FONDURI DE REZERVA
	

	10. 
	Anexa 1, cap 5001, grupa 50, TITLUL V FONDURI DE REZERVA
	Se propune alocarea sumei de 10.000 mii lei pentru extinderea și modernizarea sistemului de apă și canalizare din comuna Mălini.
 
Autori:
Radu Tudor Ciornei - deputat USR Suceava
– Grupurile parlamentare ale USR 
	Propun alocarea de fonduri în pentru extinderea și modernizarea sistemului de apă și canalizare în Comuna Mălini. Această inițiativă este crucială pentru îmbunătățirea calității vieții locuitorilor, asigurând accesul la servicii de apă potabilă și canalizare în condiții optime. Prin investiția în infrastructura apei și canalizării, ne propunem să sprijinim sănătatea publică, să contribuim la dezvoltarea durabilă a comunității și să oferim un mediu mai curat și mai sănătos pentru toți rezidenții din Comuna Mălini. Alocarea de resurse pentru această modernizare reprezintă o investiție esențială în creșterea calității vieții și în promovarea bunăstării comunitare. 
Sursa de finanțare - Anexa 1, cap 5001, grupa 50, TITLUL V FONDURI DE REZERVA
	

	11. 
	Anexa 1, cap 5001, grupa 50, TITLUL V FONDURI DE REZERVA
	Se propune alocarea sumei de 10.000 mii lei pentru extinderea și modernizarea sistemului de apă și canalizare din comuna Fântâna Mare.

Autori:
Radu Tudor Ciornei - deputat USR Suceava
– Grupurile parlamentare ale USR 
	Propun alocarea de fonduri pentru extinderea și modernizarea sistemului de apă și canalizare în Comuna Fântâna Mare. Această inițiativă este crucială pentru îmbunătățirea calității vieții locuitorilor, asigurând accesul la servicii de apă potabilă și canalizare în condiții optime. Prin investiția în infrastructura apei și canalizării, ne propunem să sprijinim sănătatea publică, să contribuim la dezvoltarea durabilă a comunității și să oferim un mediu mai curat și mai sănătos pentru toți rezidenții din Comuna Fântâna Mare. Alocarea de resurse pentru această modernizare reprezintă o investiție esențială în creșterea calității vieții și în promovarea bunăstării comunitare. 
Sursa de finanțare - Anexa 1, cap 5001, grupa 50, TITLUL V FONDURI DE REZERVA
	

	12. 
	Anexa nr. 3 / 22 / 01
Ministerul Agriculturii și Dezvoltării
Rurale
Cap. 8300
AGRICULTURA, SILVICULTURA,
PISCICULTURA SI VANATOARE
Grupa/ Titlu 51
TITLUL VI TRANSFERURI ÎNTRE
UNITĂȚI ALE ADMINISTRAȚIEI
PUBLICE
	Se alocă suma de 30.000 mii de lei pentru finanțarea acțiunilor de reabilitare, curățare și ecologizare a amenajamentelor de irigații și a canalelor de desecare și drenaj de pe raza teritorială a județului Ilfov, UAT Tunari și Otopeni.
Autori:
Cambera Oana-Alexandra, deputată neafiliată
Tulbure Simina-Geanina-Daniela, deputată
neafiliată
Lupu Andrei-Răzvan, deputat neafiliat
Ichim Cristian-Paul, deputat neafiliat
Teniță Dragoş-Cătălin, deputat neafiliat
	Aceste investiții sunt cruciale pentru
ecologizarea și reabilitarea acestor
canale, în care au fost deversate
reziduuri din stațiile de epurare și care
reprezintă un pericol de poluare. Prin
alocarea suplimentară a fondurilor, se
poate contribui nu doar la dezvoltarea
durabilă a agriculturii, ci și la
eliminarea disconfortului olfactiv cu
care se confruntă locuitorii din această
zonă.
Sursa de finanțare: Ministerul
Finanțelor - Acțiuni Generale Capitolul 5001, grupa/titlul 50, art 01 Fonduri de rezervă bugetară la dispoziția Guvernului
	

	13. 
	Legea bugetului de stat 2024

Ministerul Agriculturii și Dezvoltării Rurale 

Anexa 3/22/02
Capitol 8301
Subcapitol 03
Paragraf 02
Indicator II. Credite bugetare

Îmbunătățiri funciare, irigații, desecări și combaterea eroziunii solului 

	Se alocă suplimentar suma de 1.000.000 mii lei.


Autor:

Grupul parlamentar al Alianței pentru Unirea Românilor
	Suma are ca destinație finanțarea realizării, refacerii și  extinderii Sistemului Național de Irigații (SNI) prin execuția de acumulări permanente și/sau nepermanente pentru crearea rezervelor de apă și a rețelei de distribuție pentru irigarea culturilor, cât mai ales a celor din arealele ce sunt afectate de secetă.
Irigațiile reprezintă un factor principal în obținerea de producții ridicate și relativ stabile de la an la an cu implicați favorabile în asigurarea securității alimentare a populației și creării de disponibilități la export de produse agricole.
Având în vedere că România se confruntă cu fenomene acute de seceta în ultimii ani, este necesară extinderea SNI.
Planul Național Strategic prevede finanțarea infrastructurii de sisteme locale de irigații, altele decât cele existente, astfel încât se impune alocarea acestor fonduri

Sursa de finanțare:
Anexa 3/65 Ministerul Finanțelor – Acțiuni Generale
	

	14. 
	Anexa nr. 3/22/02 Ministerul Agriculturii și Dezvoltării Rurale

Paragraful 02 Îmbunătățiri funciare, irigații, desecări si combaterea eroziunii solului
	Se propune majorarea creditelor bugetare aferente Îmbunătățiri funciare, irigații, desecări si combaterea eroziunii solului cu suma de 200.000 mii lei.

Autor: Bogdan-Alexandru Bola, deputat neafiliat
	Propunem alocarea sumei de 200 milioane lei pentru dezvoltarea sistemului de irigații din județul Constanța, având în vedere efectele schimbărilor climatice.

Sursa de finanțare: Fondul de rezervă al Guvernului

